Public procurement notice: Contract Notice
Published: 2020-05-25
Buyer: General Directorate of European Union and Foreign Relations, Ministry of Environment and Urbanization
Country: TR
Contract type: Works
Procedure: Open procedure
CPV classification: 71356200
Submission deadline: 2020-09-01
Award criteria: Lowest price
EU fund: ESF

Technical requirements: — projektering og opførelse af spildevandsbehandlingsanlæg med en gennemsnitlig gennemstrømningskapacitet på ca. 27 400 m
Arbejderne vil blive gennemført i henhold til FIDIC's kontraktvilkår for anlæg og »Design-Build« (»Gul bog«, første udgave — 1999).
Deltagelse er åben for alle fysiske personer, der er statsborgere i, og juridiske personer (der deltager enten individuelt eller i en sammenslutning — et konsortium — af tilbudsgivere), der faktisk er etableret i en medlemsstat i Den Europæiske Union eller i et valgbart land eller territorium som angivet i forordning (EU) nr. 236/2014 om fælles regler og procedurer for gennemførelse af instrumenterne til finansiering af Unionens optræden udadtil (CIR — Common Implementing Regulation) for det gældende instrument, hvorunder kontrakten finansieres (se endvidere punkt 23 nedenfor). Deltagelse er ligeledes åben for internationale organisationer. Alle leverancer under denne kontrakt skal have oprindelse i et eller flere af disse lande. De kan dog have oprindelse i et hvilket som helst land, når beløbet for de varer, der skal indkøbes, er under 100 000 EUR pr. indkøb.
Vær opmærksom på, at efter ikrafttrædelsen af EU's britiske udtrædelsesaftale* den 1. februar 2020, særligt artikel 127, stk. 6, artikel 137 og artikel 138, skal henvisninger til fysiske eller juridiske personer, der er bosiddende eller etableret i en EU-medlemsstat, og til varer med oprindelse i et valgbart land, som angivet i forordning (EU) nr. 236/2014** og bilag IV til AVS-EU-partnerskabsaftalen***, forstås som omfattende fysiske eller juridiske personer, der er bosiddende eller etableret i og har oprindelse i Det Forenede Kongerige****. Disse personer og varer er derfor valgbare under dette udbud.
* Aftale om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab.
** Europa-Parlamentets og Rådets forordning (EU) nr. 236/2014 af 11.3.2014 om fælles regler og procedurer for gennemførelse af instrumenterne til finansiering af Unionens optræden udadtil.
*** Bilag IV til AVS-EU-partnerskabsaftalen som ændret ved AVS-EU-Ministerrådets afgørelse nr.1/2014 (EUT L 196/40 af 3.7.2014).
**** Inklusive de oversøiske lande og territorier, der opretholder særlige forbindelser med Det Forenede Kongerige, jf. fjerde del og bilag II til TEUF.
Tilbudsgivere skal fremlægge en underskrevet erklæring, vedlagt formularen til afgivelse af bud på bygge- og anlægskontrakter, om, at de ikke befinder sig i nogen af situationerne anført i afsnit 2.6.10.1 i den praktiske vejledning.
Tilbudsgivere, der står på listerne over restriktive EU-foranstaltninger (se punkt 2.4 i PRAG) på tidspunktet for tildelingsbeslutningen, kan ikke blive valgt til kontrakten.
Tilbudsgivere kan kun afgive ét bud pr. parti. Bud på dele af et parti vil ikke blive taget i betragtning.
Alle tilbudsgivere kan i deres bud anføre, at de kan tilbyde en rabat, såfremt deres bud accepteres for mere end ét parti. Tilbudsgiverne må ikke afgive et bud på en alternativ løsning ud over det bud, de afgiver på de bygge- og anlægsarbejder, der kræves i udbudsdokumentet.
Tilbudsgivere skal stille en tilbudsgaranti på 200 000,00 EUR (to hundrede tusinde euro) ved afgivelse af bud. Denne garanti vil blive frigivet til ikke-valgte tilbudsgivere, så snart udbudsproceduren er afsluttet, og til den eller de succesfulde tilbudsgivere ved alle parters underskrivelse af kontrakten.
Den valgte tilbudsgiver vil blive anmodet om at stille en udførelsesgaranti på 10 % af kontraktværdien, når kontrakten underskrives. Denne garanti skal stilles sammen med returneringen af den kontrasignerede kontrakt senest 30 dage, efter at tilbudsgiveren har modtaget kontrakten underskrevet af den ordregivende myndighed. Såfremt den valgte tilbudsgiver ikke kan stille en sådan garanti inden for denne frist, vil kontrakten blive annulleret, og en ny kontrakt kan opstilles og sendes til den tilbudsgiver, der har afgivet det økonomisk næstmest fordelagtige og overensstemmende bud.
Buddene skal vedstås i en periode på 90 dage, regnet fra udløbet af fristen for afgivelse af bud. Under særlige omstændigheder kan den ordregivende myndighed, før gyldighedsperioden er udløbet, anmode om, at tilbudsgiverne forlænger gyldigheden af bud for en specifik periode.